Kuba Esperanto-Asocio

La Kuba Esperanto-Asocio (KEA; hispane: Asociación Cubana de Esperanto) estas la Landa Asocio de la Esperanto-movado en Kubo. Ĝi estis fondita la  kaj aliĝis al UEA en 1983. En 2013 ĝi havis proksimume cent individuajn membrojn, la prezidanto estas Alberto Fernández-Calienes Barrios, posteulo de Maritza Gutiérrez González. La asocio havas plurajn filiojn en diversaj provincoj de la lando. Inter la plej aktivaj troviĝas la loka klubo de Guantánamo, kiu tradicie ĉiujare (en diversaj kampadejoj kaj regionoj de la provinco) okazigas nacian renkontiĝon nomata Zamenhofa Metiejo.

Kuba Esperanto-Asocio havas propran sidejon en municipo Diez de Octubre, en Havano. Tie kunvenas lokaj esperantistoj kaj el aliaj provincoj okaze de la komitata jarkunveno, naciaj staĝoj por junuloj kaj instruistoj, instruado de la hispana lingvo al junaj svisoj kaj multaj aliaj aranĝoj. La esperanto-movado estis tre forta dum la 1980-aj jaroj. Dum tiuj jaroj kaj komence de la 1990-aj multaj kubanoj lernis esperanton kaj partoprenis renkontiĝojn en diversaj provincoj. Tamen, la asocio malfortiĝis pro la landa krizo rezulte de la falo de la Berlina muro kaj la plifortigado de la usona blokado.

 Naciaj aranĝoj 
La asocio organizas ĉiujare la nacian renkontiĝon KERo (Kuba Esperanto-Renkontiĝo) kaj regule la nacian kongreson. La Junularan sekcion de la Asocio estas KEJO (Kuba Esperantista Junulara Organizo) ĉiujare ĝi organizas la nacian renkontiĝon JuSKA (Junulara Semajnfina Komuna Aranĝo). Dum la jaro tra la lando okazas pluraj provincaj kaj regionaj renkontiĝoj.

 Listo de Kubaj Esperanto-renkontiĝoj (KERo) 

 1a KERo kampadejo Río Seibabo, Villa Clara, 17-19 februaro 2012
 2a KERo kampadejo Escaleras de Jaruco, Jaruco, Mayabeque, 13-17 marto 2013
 3a KERo kampadejo Dos Hermanas, Viñales, Pinar del Río, 12-16 marto 2014
 4a KERo kampadejo Río Seibabo, Villa Clara, 18-22 marto 2015
 5a KERo kampadejo Arcoiris, Santa Clara, Villa Clara, 15-20 marto 2016
 6a KERo kampadejo Río Seibabo, Villa Clara, 15-19 marto 2017
 7a KERo kampadejo Las Golondrinas, Contramaestre, Santiago de Cuba, marto 2019
 ☆a KERo kampadejo Presa Minerva, Santa Clara, Villa Clara, marto 2020[https://eventaservo.org/e/1dd4ea anonco pri la planita 8a KERo 2020 en la retejo eventaservo.org. Tamen ĉar kvar jarojn poste okazis alia 8a KERo, supozeblas ke la evento fine pro la Kronvirusa malsano de 2019 estis nuligita
 8a KERo, Havano, 14-17 aprilo 2024 https://www.facebook.com/hashtag/kero2024

 Listo de Kubaj Esperanto-Kongresoj 

 1a Nacia Kongreso de KEA, decembro 1987, Teatro Mella, Havano
 2a Nacia Kongreso de KEA, marto 1996, Museo de Ciencias, Havano 	
 3a Nacia Kongreso de KEA, marto 1999, Nacia Biblioteko, Havano 	
 4a Nacia Kongreso de KEA, marto 2002, Museo de Ciencias, Havano
 5a Nacia Kongreso de KEA, marto 2005, Museo de Ciencias, Havano
 6a Nacia Kongreso de KEA, novembro 2015, UAIC (Unión Nacional de Arquitéctos), Havano

 Honoraj membroj 
 Georgina Almanza Lanz 
 Francisco Jesús Briel de Cañas
 Fernando Paredes Elósegui
 Andrés Rodríguez González
 Ricardo Salazar Crespo
 Rosa Castañeda Guerrero
 Socorro Castro Acosta (1916–2008)
 Raúl Juárez Sedeño (1926–2012)
 Jesús Castillo Jiménez(1938–2013)
 Pedro Pablo Lamas Díaz (1929–2014)
 Julio Martínez Fiallo (1934–2015)

 Prezidantoj de KEA 
 1a Andrés Rodríguez González (1979-1986)
 2a Andrés Piñera Prieto (1986)
 3a Jesús Castillo Jiménez (1986-1991)
 4a Julián Hernández Angulo (1991-1996), (1996-1999)
 5a Maritza Gutiérrez González (1999-2002), (2002-2005), (2017-2020)la estraro 2017-2020
 6a Julián Hernández Angulo (2005-2008), (2008-2011)
 7a Alberto Fernández-Calienes Barrios (2011-2014), (2014-2017), (2020-2023)

 Nuna estraro 
Por la mandato 2020–2023 estas membroj de la estraro:
 Alberto Fernández-Calienes Barrios, prezidanto
 Maritza Gutiérrez González, ĝenerala sekretario
 Pedro Fernández Rodríguez, financoj
 Julián Hernández Angulo, estrarano
 Magaly Molina Suárez, estrarano
 Alberto Rodríguez Pineda, estrarano
 Ariadna García Gutiérrez, estrarano

 Kursoj 
Ĉar interretaliro estas malfacila en Kubo, la asocio daŭre funkciigas perkorespondan kurson retpoŝtan kurson kaj ĉeestajn kursojn en diversaj lokoj kie troviĝas lokaj esperantistoj. La ĉefa problemo de la lokaj esperantistoj estas izoliĝo disde Esperantujo, manko de interretaliro, novaj eldonaĵoj, vizitado de eksterlandaj esperantistoj en neturismaj urbetoj kaj multekosta vojaĝado multfoje malpermesas partoprenon en naciaj renkontiĝoj. Tamen, la asocio ĉiam pli kaj pli juniĝas kvankam la lingvonivelo estas tre malalta inter junuloj.

Kelkaj ŝtataj entreprenoj uzas esperanton por disvastigi la kubsocialisman ideologion. Inter ili troviĝas Radio Havano Kubo, kiu elsendas unufoje semajne 30-minutan programon en esperanto pri la kuba kaj internacia aktualaĵo. Pluraj raportoj ankaŭ estas legeblaj en la retpaĝo de RHC. Ĝi estas unu el la malmultaj radistacioj, kiuj nuntempe elsendas esperante.Retejo en esperanto de Radio Havano Kubo

 Internaciaj aranĝoj 
La unua granda internacia e-aranĝo kiu okazis en Kubo estis Esperanto 88, tiam venis  Simo Milojeviĉ kaj estis antaŭpreparo por la UK. En la jaro 1990 Havano estis sidejo de la 75-a Universala Kongreso de Esperanto kaj 20 jarojn poste ĝi denove gastigis la 95an UK-on. Interalie okazis internaciaj aranĝoj kiel la 46-a IJK, la 66-a IJK, ILEI-Konferenco en 1990 kaj 2010, la 6-a TAKE en 2004 kaj la 9-a TAKE en 2018 ankaŭ AMO-seminarioj 16a en 2015 kaj 43a en 2018.retejo de UEA pri AMO-seminario http://aktivulo.net/eo/enhavo/amo-16-ni-agu-pli-profesieKongresa Libro 9a TAKE paĝo 23.

 Referencoj 

 Eksteraj ligiloj 
 la asocia retejo esperanto.cult.cu bedaŭrinde ne plu funkcias - lasta havebla arkivigo de la titolpaĝo estas de februaro 2021, de iuj flankaj paĝoj antaŭ tio
  ()
  paĝo de la asocio ()
  ()
 Paĝo de KEA en Eventa Servo
 informo pri la asocio en la kuba vikio pri edukaj institucioj "ecured"()
 Radio Havano Kubo  ()
  ()


Kategorio:Kubaj Esperanto-Asocioj
Kategorio:Esperanto-asocioj
Kategorio:Organizaĵoj fonditaj en 1979
Kategorio:Esperanto en 1979